section_heading: Sezona 2018./19.
paragraph_text: U utakmici prvog kola Bundeslige odigrane 25. kolovoza 2018. protiv Freiburga, Haller je postigao gol i asistenciju te je time sudjelovao u postizanju oba gola na utakmici. U UEFA Europskoj ligi debitirao je 20. rujna protiv Olympique de Marseillea koji je izgubio utakmicu 1:2. Dana 30. rujna dvaput je asistirao u ligaškoj utakmici protiv Hannovera kojeg je Eintracht Frankfurt dobio 4:1. Postigao je dva gola i dvije asistencije 19. listopada u ligaškom susretu u kojem je Eintracht Frankfurt pobijedio Fortunu Düsseldorf s visokih 7:1. Dana 24. studenog Haller je postigao gol i asistenciju u ligaškom susretu protiv Augsburga koji je završio 1:3. Postigao je dva gola u utakmici šesnaestine finala UEFA Europske lige odigrane 21. veljače 2019. protiv Šahtara iz Donjecka koji je poražen 4:1. Postigao je jedan gol i asistenciju 2. ožujka u ligaškom susretu protiv Hoffenheima koji je poražen 3:2. Tijekom ligaške sezone 2018./19. u kojoj je Eintracht Frankfurt završio sedmi, Haller je u 24 utakmice postigao 19 golova i 5 asistencija, tj. sudjelovao je u postizanju 24 gola. Od Hallera je u toj sezoni Bundeslige jedino Bayernov Robert Lewandowski sudjelovao u postizanju više golova od Hallera i to za pet više.<ref>